**Қазақстан Республикасы**

**Парламенті Сенатының**

**депутаттарына**

*(тізім бойынша)*

 *2021 жылғы 10 қыркүйектегі № 16-13-10Д/С*

**Құрметті депутаттар!**

Сіздердің тұрақты аграрлық өндіріс құру және елді азық-түлікпен орнықты қамтамасыз ету жөніндегі ұсыныстарға қатысты сауалдарыңызды қарап мынаны хабарлаймын.

Қазіргі уақытта Қазақстан Республикасында агроөнеркәсіптік кешенді дамытудың 2021 – 2030 жылдарға арналған тұжырымдамасын (бұдан әрі – Тұжырымдама жобасы) әзірлеу бойынша жұмыс жүргізілуде және агроөнеркәсіптік кешенді дамытудың 2021 – 2025 жылдарға арналған ұлттық жобасын (бұдан әрі – Ұлттық жоба) әзірленді, оның шеңберінде агроөнеркәсіптік кешенді дамытудағы жаһандық сын-қатерлер мен әлемдік трендтер ескерілген. Оларды әзірлеуге, Біріккен Ұлттар Ұйымының Азық-түлік және ауыл шаруашылығы ұйымының сарапшылары да тартылды. Бұл құжаттардың негізгі мақсаттары ауа райы факторларының ауыл шаруашылығы өндірісіне теріс әсерін барынша азайту, нақты әртараптандыруды жүргізу есебінен оның жаһандық климаттық өзгерістерге тұрақтылығын арттыру болып табылады.

Өз кезегінде Тұжырымдама саланы ұзақ мерзімді кезеңге дамытудың басымдықтары мен векторларын айқындайды, сондықтан жүйелі сипаттағы шараларды, оның ішінде заңнама мен нормативтік-құқықтық базаны өзгертуді қамтитын болады. Ұлттық жоба күш-жігер мен ресурстарды шоғырландыруды талап ететін нақты, негізгі міндеттер мен жобаларды шешуге бағытталған.

Толығырақ ақпаратты қосымшаға сәйкес жолдаймын.

Қосымша: 13 парақ.

**А. Мамин**